**vispārīgās vienošanās DALĪBNIEKU ATLASES UN  
PASŪTĪJUMU PIEŠĶIRŠANAS KĀRTĪBA**

*inženierkomunikāciju neplānotie un avārijas remontdarbi (t. sk., būvdarbi)*

**Pasūtītājs:** Rīgas pašvaldības sabiedrība ar ierobežotu atbildību „Rīgas satiksme”, reģistrācijas Nr. 40003619950 (turpmāk – Pasūtītājs).

**Vispārējais iepirkuma priekšmeta apraksts:** Pasūtītāja pārvaldīšanā esošajās būvēs un teritorijās neplānotu un avārijas darbu veikšana, izveidojot jaunus pieslēgumus vai lokalizējot inženierkomunikāciju avārijas, novēršot bojājumus gan ārējos, gan iekšējos inženiertīklos: elektrotīklos, aukstā ūdens, ražošanas un lietus kanalizācijas un siltumapgādēs sistēmās  
(turpmāk – pakalpojums).

**Vispārīgās vienošanas dalībnieku atlases kārtība:**

1. Atbilstoši dalībnieku specializācijai neplānotie un avārijas darbi ir iedalāmi šādās grupās:
   1. elektroapgādes sistēmu darbi;
   2. iekšējās ūdensapgādes sistēmu darbi;
   3. iekšējās/ arējās kanalizācijas un lietus kanalizācijas sistēmu darbi;
   4. siltumapgādes sistēmu darbi.
2. Ikviens Izpildītājs ir tiesīgs iesniegt pieteikumu dalībai vispārīgās vienošanās vienam vai vairākiem (t. sk. visām) avārijas un neplānoto darbu veidiem:
   1. Izpildītājam iepriekšējo trīs gadu laikā (2018., 2019., 2020., 2021. gadā līdz vispārīgās vienošanas noslēgšanai) ir pieredze avāriju novēršanas darbu veikšanā vismaz 100 000 *euro* bez PVN apmērā, ja Izpildītājs piesakās visu avārijas darbu veidu novēršanai;
   2. Ja Izpildītājs piesakās tikai vienam darbu veidam, tad pieredzei jābūt 25 000 *euro* bez PVN apmērā, ja diviem darbu veidiem – 50 000 *euro* bez PVN, ja trim – 75 000 *euro* bez PVN;
   3. Pieredzi var pierādīt, skaitot kopā veiktos darbus norādīto gadu laikā vai īsākā periodā.
3. Izpildītājiem (vismaz trijiem, bet vairāk par pieciem katrā neplānoto un avārijas darbu grupai), kuri tiks atzīti par atbilstošiem konkrētai avārijas vai neplānoto darbu grupai, tiks piedāvātas vispārīgās vienošanas noslēgšanas tiesības.

**Pasūtījumu piešķiršanas kārtība avārijas remontdarbu veikšanai:**

1. Ņemot vērā Izpildītāju cenu piedāvājumu par brigādes vienu darba stundu elektroapgādes sistēmu, iekšējās ūdensapgādes sistēmu, iekšējās/ arējās kanalizācijas un lietus kanalizācijas sistēmu vai siltumapgādes sistēmu avārijas gadījuma izbraukumu, Pasūtītāja pilnvarotā persona telefoniski vai ar elektroniskā pasta starpniecību sazinās ar lētākā piedāvājuma Izpildītāju uz lūdz likvidēt avārijas situāciju, ievērojot Tehniskās specifikācijas noteikumus.
2. Ja Izpildītājs, kuram ir piedāvāts likvidēt avārijas gadījumu, atsakās no avārijas gadījuma izbraukuma, Pasūtītāja pilnvarotā personas telefoniski vai ar elektroniskā pasta starpniecību sazinās ar nākamā lētākā piedāvājuma Izpildītāju uz lūdz likvidēt avārijas situāciju, ievērojot Tehniskās specifikācijas noteikumus.
3. Ja Izpildītājs, kuram ir piedāvāts likvidēt avārijas gadījumu, ar elektroniskā pasta starpniecību 30 minūšu laikā no avārijas likvidācijas tiesību piešķiršanas uz Pasūtītāja pilnvarotās personas elektronisko pastu nesniegs apstiprinājumu, ka apstiprina avārijas likvidācijas tiesību pieņemšanu, uzskatāms, ka Izpildītājs ir atteicies no avārijas likvidācijas un Pasūtītā ir tiesīga sazināties ar nākamā lētākā piedāvājuma iesniedzēju.
4. Ar Izpildītājā elektronisko apstiprinājumu par avārijas likvidācijas tiesību pieņemšanu, uzskatāms, ka Pasūtītāja ir noslēgusi līgumu par Izpildītāju.
5. Pēc avārijas darbu likvidēšanas ir sastādāms darba akts (sk. pielikumu Nr. 1) par faktiski veikto darbu avārijas likvidācijā.

**Pasūtījumu piešķiršanas kārtība neplānoto remontdarbu veikšanai:**

1. Lai noslēgtu līgumu, Pasūtītājs nosūta Izpildītājiem uzaicinājumu (sk. 3. pielikumu) piedalīties cenu aptaujā iesniegt piedāvājumus konkrētā neplānotā remontdarba veikšanai, pievienojot klāt aizpildīto tāmi (sk. pielikumu 2) ar veicamo neplānoto darbu apjomu (turpmāk – Uzaicinājums).
2. Uzaicinājums tiek nosūtīts elektroniskā formā uz Izpildītāju norādīto kontaktpersonas e-pasta adresi.
3. Tāmē Pasūtītājs norāda neplānoto remontdarbu apjomu, objektu, kurā ir veicami darbi, darbu izpildes termiņu, kā arī citu informāciju, ja tā ir nepieciešama.
4. Izpildītājs piecu (5) darba dienu laikā uz Pasūtīja pilnvarotās personas elektroniskā pasta adresi nosūta piedāvājumu, pievienojot kāt neplānotā remontdarba tāmi (sk. pielikumu Nr. 2) ar cenas pidāvājumu.
5. Pasūtītājam ir tiesības lūgt Izpildītājam detalizēti izskaidrot piedāvājumā norādīto darbu izmaksu veidošanos, ko Izpildītājs izskaidro 2 (divu) darba dienu laikā no Pasūtītāja pieprasījuma saņemšanas dienas.
6. Pasūtītājam ir tiesības noraidīt Izpildītāja piedāvājumu, ja izvērtējot Izpildītāja iesniegto detalizēto skaidrojumu par darbu izmaksu veidošanos, konstatē, ka Izpildītāja piedāvājums ir nepamatoti lēts.
7. Pasūtītājs nodrošina iesniegto piedāvājumu konfidencialitāti līdz piedāvājumu iesniegšanas termiņa beigām.
8. Pasūtītājs pēc piedāvājumu iesniegšanas termiņa beigām izvērtē piedāvājumu atbilstību Uzaicinājumā un Darba aktā noteiktajām prasībām izvēlas Izpildītāju, ar kuru tiks slēgts līgums un trīs (3) darba dienu laikā informē visus Izpildītājus, kuri ir iesnieguši piedāvājumu, par pieņemto lēmumu, nosūtot paziņojumu (sk. pielikumu Nr. 4).
9. Izpildītājam līgums jāparaksta 3 (trīs) darba dienu laikā no Pasūtītāja uzaicinājuma parakstīt līgumu saņemšanas dienas. Ja Izpildītājs neparaksta līgumu noteiktajā termiņā, tas zaudē tiesības uz neplānotā remontdarba izpildi un Pasūtītājam ir tiesības slēgt līgumu ar Izpildītāju, kurš piedāvājis nākamo zemāko cenu.
10. Pasūtītājam nav pienākums Vienošanās darbības laikā veikt neplānotoa remontdarbus līdz visparīgās vienošanas kopējās summas sasniegšanai.
11. Ja Izpildītājs neiesniedz savu piedāvājumu uz 3 (trīs) Uzaicinājumiem, Pasūtītājs ir tiesīgs vairs nesūtīt konkrētajam Izpildītājam turpmākos Uzaicinājumus.