**TEHNISKĀ SPECIFIKĀCIJA**

*inženierkomunikāciju neplānotie un avārijas  
remontdarbi (t. sk., būvdarbi)*

**Pasūtītājs:** Rīgas pašvaldības sabiedrība ar ierobežotu atbildību „Rīgas satiksme”, reģistrācijas Nr. 40003619950 (turpmāk – Pasūtītājs).

**Vispārējais iepirkuma priekšmeta apraksts:** Pasūtītāja pārvaldīšanā esošajās būvēs un teritorijās neplānotu un avārijas darbu veikšana, izveidojot jaunus pieslēgumus vai lokalizējot inženierkomunikāciju avārijas, novēršot bojājumus gan ārējos, gan iekšējos inženiertīklos: elektrotīklos, aukstā ūdens, ražošanas un lietus kanalizācijas un siltumapgādēs sistēmās  
(turpmāk – pakalpojums).

**Iepirkuma līguma veids:** vispārīgā vienošanās.

**Iepirkuma līguma termiņš:** viens (1) gads no vispārīgās vienošanās noslēgšanas dienas.

**Vispārējie pakalpojuma sniegšanas nosacījumi:**

1. pakalpojuma sniegšanas procesā darbu uzsākšanas laiku saskaņo ar vispārīgajā vienošanās norādīto Pasūtītāja pilnvaroto personu;
2. pakalpojuma avārijas pieteikumu pieņemšana, lokalizācija un likvidēšana jānodrošina visu diennakti no pirmdienas līdz svētdienai, kā arī Latvijas Republikā noteiktajos svētku dienās;
3. nespējot likvidēt un nodrošināt elektroenerģijas padevi, aukstā ūdens padevi, apkuri vai kanalizācijas pakalpojumus, nekavējoties informēt par veiktajiem pasākumiem Pasūtītāja atbildīgo dienestu;
4. Ja avārijas iemesls ir inženiertīkla nolietojums vai nepareiza ekspluatācija, iesniegt priekšlikumus par turpmāk veicamajiem pasākumiem, kas nepieciešami turpmāku avārijas situācijas novēršanai vai to mazināšanai;
5. Avāriju un bojājumu novēršana inženiertehniskajos tīklos jāveic atbilstoši Latvijas Republikā noteiktajai darba, uguns vai citu noteikto drošībai, kā arī tehnisko noteikumu prasībām saskaņā ar noteikto pakalpojuma specifiku;
6. Izpildītājam pirms neplānotu darbu veikšanas nepieciešams saskaņot darbu izmaksas saskaņā ar Tehniskās specifikācijas pielikumu Nr. 2.

**Pakalpojuma ietvaros veicamie darbi:**

1. avārijas darbi, lai likvidētu ārējos ūdensvada un kanalizācijas tīklos esošo avārijas stāvokli;
2. aizbīdņu un cauruļvadu DN32-DN200 nomaiņa ārējos ūdensvada tīklos;
3. K1 un LK skataku remonta vai izbūves darbi no saliekamā betona elementiem;
4. K1 un LK plastmasas skataku izbūves darbi;
5. pašteces cauruļvadu izbūves vai nomaiņas darbi;
6. darbi iekšējos elektroapgādes tīklos:
   1. aizsardzības aparatūras, slēdžu, pārslēdžu, paketslēdžu maiņa elektrosadales skapjos;
   2. elektrosadales skapju un elektroinstalācijas remonts;
   3. elektroenerģijas padeves nodrošināšana;
   4. vara vai alumīnija kabeļa (šķērsgriezums min 1,5 mm2 (ieskaitot)) maiņa posmos līdz 200 m.
   5. ja elektroapgādes pārtraukums atklāts elektroenerģijas piegādātāja atbildības zonā, nekavējoties par to informēt pasūtītāja pārstāvi;
   6. ja nepieciešams nodrošināt rezerves enerģijas ražošanas iekārtas avārijas seku likvidācijas laikā;
7. darbi iekšējās ūdensapgādes sistēmās:
   1. ūdens noplūdes novēršana (bandāžas uzlikšana un tml. darbi);
   2. cauruļvadu savienojumu remonts;
   3. ūdens padeves nodrošināšana;
   4. cauruļvadu atkausēšana sasalšanas gadījumā;
   5. cauruļvadu maiņa posmos no Dn 32 mm, noslēgarmatūras, siltumizolācijas, fasondaļas un stiprinājumu remonts vai nomaiņa no Dn 32 mm ieskaitot;
8. darbi iekšējās/ arējās kanalizācijas un lietus kanalizācijas sistēmās:
   1. ēkas iekšējo un ārējo stāvvadu tīrīšana līdz kontrolakai (nepieciešamības gadījumā mehāniskā tīrīšana);
   2. savienojumu remonts;
   3. cauruļvadu remonts;
   4. cauruļvadu stiprinājumu remonts vai nomaiņa;
   5. kanalizācijas cauruļu (ar fasondaļām) posmu nomaiņa no Dn 50 mm ieskaitot;
   6. kanalizācijas vadu atkausēšana;
9. darbi siltumapgādes sistēmās:
   1. apkures un karstā ūdens maģistrālo cauruļvadu remonts;
   2. cauruļvadu siltināšana, stiprināšana un citi darbi kuri nodrošina to pareizu un lietderīgu ekspluatāciju;
   3. savienojumu remonts;
   4. cauruļu (ar fasondaļām) nomaiņa;
   5. cauruļvadu atkausēšana;
   6. noplūdes novēršana (bandāžas uzlikšana un tml. darbi).

**Prasības Izpildītājam un pakalpojuma sniegšanas nosacījumi:**

1. Izpildītājam ir jānorāda, kā arī jāinformē Pasūtītājs par izmaiņām, par avārijas brigādes bāzēšanas vietas adresi, brigādes darbinieku skaitu, brigādes darbinieku kvalifikāciju, patstāvīgi esošais tehniskais nodrošinājums;
2. Izpildītājam ir jābūt metināšanas procesa specifikācijas (WPS) apliecinošiem dokumentiem saskaņā ar standartu LVS EN ISO 15609-1, ar Izpildītāja WPQR numuru, kas atbilst Pasūtītāja prasībām (EN 10204-3.1 un LVS EN 10217-1, caurule DN50 un DN100 ar sienas biezumu >3mm <10mm);
3. elektrotehniskos darbos iesaistītajiem darbiniekiem ir jābūt derīgiem sertifikātiem un elektrodrošības apliecībām (1000V; Bz drošības grupa);
4. Izpildītājs veic darbus ar kvalificētu darbaspēku, tehniku, darbarīkiem un materiāliem, kuri ir atbilst veicamo darbu specifikai;
5. visām Izpildītāja izmantotajām mērierīcēm, darba instrumentiem, darba aprīkojumam ir jābūt verificētām un ar derīgiem kalibrēšanas sertifikātiem, kā arī tiem ir jāatbilst spēkā esošo normatīvo aktu prasībām;
6. sagatavojot cenas piedāvājumu pakalpojuma sniegšanai un papildus maksas pakalpojumam ir jāņem vērā turpmāk minētie papildus nosacījumi, organizējot darbu objektos:
   1. Pasūtītājs sniedz akceptu papildus darbiem;
   2. pirms darbu uzsākšanas Izpildītājs saskaņā ar Pasūtītāja izsniegto pasūtījumu (pasūtījums ir noformējums elektroniskā pasta vai cita līdzīgā komunikācijas veidā) vienojas par iespējamo darbu izpildes laiku, kuru akceptē Pasūtītāja pilnvarotā persona;
   3. Izpildītājs pārliecinās, vai pirms darbu uzsākšanas ir veiktas visas darbības, lai nepieļautu zaudējumus trešajām personām;
   4. Izpildītājs pirms avārijas likvidēšanas darbu uzsākšanas obligāti veic foto fiksācija un aizpilda darba aktu (tehniskās specifikācijas 1. pielikumā);
   5. pēc darbu pabeigšanas Izpildītājs darbu izpildes vietu sakopj, izvācot būvgružus un citus darbu izpildes laikā radītos atkritumus;
   6. ja darbu pabeigšana nav iespējama saskaņotajā ar Pasūtītāju laikā, darbi ir izpildāmi tā, lai nepieļautu zaudējumus trešajām personām;
7. Izpildītāja avārijas brigāžu skaits un sastāvs:
   1. vismaz divas pilnīgi aprīkotas avārijas brigādes;
   2. katras brigādes atsevišķais sastāvs: viens santehniķis un viens elektriķis;
8. Izpildītajam saskaņā ar avārijas darbu likvidēšanas pieprasījumu ir nekavējoties pieejama šāda mazā mehanizācija:
   1. ģenerators(i);
   2. metināšanas aparāts(i);
   3. atkausēšanas tehnika;
   4. pārsūknēšanas stacija(as) (iegremdējamie sūkņi, šļūtenes);
   5. cauruļvadu tīrīšanas sekciju tipa mašīna;
   6. iekārtas bojājumu vietas noteikšanai (visām inženierkomunikācijām);
9. Izpildītajam saskaņā ar avārijas darbu likvidēšanas pieprasījumu ir nekavējoties vai avārijas likvidācijas saskaņotajā laikā pieejama šāda lielā mehanizācija:
   1. divu (2) brigāžu mašīndarbnīcas;
   2. vismaz viena asenizācijas mašīna;
   3. hidrodinamiskā iekārta;
   4. ekskavatori pēc nepieciešamā darba veida;
   5. vibrobliete 120 - 400 kg.;
   6. gruntsūdens līmeņa pazemināšanas iekārtas;
10. Neplānoto darbu un avārijas dienesta apkalpošanas zonas robežas tiek noteiktas:
    1. elektrisko tīklu apkalpošana no ievada (cilpu kastes) līdz ēkas SS (to neiekļaujot);
    2. aukstā ūdens apgādes sistēmas: no ievada ventiļa pēc ūdens ievadskaitītāja (ieskaitot) līdz ūdens noslēgarmatūrai stāvvada atzarojumā uz ēku (ieskaitot);
    3. kanalizācijas tīkliem (iekšējie un ārējie līdz kontrolakai) ēkas atbildības robežās;
    4. no siltumtīklu ievada ventiļiem līdz siltuma mezglam ieskaitot, ja karstais ūdens tiek piegādāts no karstā ūdens sagatavošanas mezgla, to ieskaitot (no aukstā ūdens noslēgarmatūras uz siltummezglu), līdz noslēgarmatūrai ēkam, to ieskaitot;
11. Izpildītājam jānodrošina:
    1. ierašanās avārijas vietā ne vēlāk kā 30 minūšu laikā no Pasūtīja pieteikuma saņemšanas brīža;
    2. pēc Pasūtītāja pieprasījuma organizēt avārijas likvidēšanas darbus Pasūtītāja darba laikā nodrošinot vismaz 1 pilnībā ekipētu brigādi;
    3. avārijas lokalizēšanu vai likvidēšanu veikt maksimāli īsā termiņā;
    4. avārijas lokalizēšanas darbu un likvidācijas darbu ilgums vienā objektā ir līdz 8 darba stundām (atkarīgs no sarežģītības) no Pasūtītāja pieteikuma saņemšanas brīža;
    5. pēc avārijas darbu veikšanas nākamajā darbadienā no plkst. 7.30 līdz 8.30 ziņot Pasūtītāja pilnvarotam dienestam par likvidētās avārijas cēloņiem, veiktajiem darbiem, izpildes termiņiem un citu informāciju (ziņošana notiek, izmantojot elektroniskā pasta starpniecību bez drošā elektroniskā paraksta);
    6. Izpildītājs nodrošina, ka tam operatīvas informācijas ieguvei 24 stundas 7 dienas nedēļā ir pieejams elektroniskais pasts, patstāvīgs analogais vai mobilā telefona numurs avārijas dienesta izsaukumiem.

**Pasūtītājas darba laiks:** administratīvajās ēkās (pirmdiena – ceturtdiena) no plkst. 7.30 līdz 16.30 un (piektdiena) no plkst. 7.30 līdz 14.00; depo ēkās no plkst. 00.00 līdz 23.59; remonta cehos darba laiks ir saskaņojams ar Pasūtītāju.